- Hindi News
- National
- दो जेसीबी और 300 पुलिसकर्मियों की मदद से गमाडा ने गिराए अवैध कॉलोनियों में बनाए गए मकान
दो जेसीबी और 300 पुलिसकर्मियों की मदद से गमाडा ने गिराए अवैध कॉलोनियों में बनाए गए मकान
गांवपडच्छ, गांव सियुंक, गांव नाडा और नयागांव के बडी करोर एरिया सहित यहां के नजदीकी गांवों में बनाई गई अवैध कॉलोनियों में बनाए गए मकानों के खिलाफ एक याचिका पर पंजाब हरियाणा हाईकोर्ट के जज ने गमाडा सहित सभी संबंधित विभागों को नोटिस जारी किए थे। इसकी अगली तारीख पर 8 मार्च को जबाव देना है। इससे पहले शुक्रवार को गमाडा के एस्टेट ऑफिसर एस. इंद्रजीत सिंह के नेतृत्व में रेगुलेटरी टीम सहित दो जेसीबी मशीने, करीब 300 पुलिसकर्मियों की टीम जो खरड़, मुल्लांपुर फेस -1, सोहाना तथा मोहाली के फेस-2 से पहुंची थी। इसका नेतृत्व नयागांव के थाना प्रभारी कर रहे थे, इनमें महिला पुलिसकर्मी भी थी। नायब तहसीलदार वीरेंद्र धूत सहित बहुत अन्य अधिकारी भी मौके पर मौजूद थे। गमाडा के एस्टेट आफिसर एस. इंद्रजीत सिंह ने बताया कि इन अवैध कॉलोनियों को तोड़ने के आदेश हमें पंजाब एंड हरियाण हाईकोर्ट से मिले हैं और हमने 8 मार्च को इसका जबाव हाईकोर्ट में देना है। इसलिए यह कार्रवाई करनी आवश्यक है। एस. इंद्रजीत सिंह ने जानकारी देते हुए यह भी बताया कि इन अवैध कॉलोनाइजर्स को पहले नोटिस जारी किए गए थे। इन नोटिसों पर मकान मालिकों ने खुद कार्रवाई नहीं की इसलिए अब गमाडा की ओर से यह कार्रवाई की जा रही है।
गमाडा की इस कार्रवाई पर नयागांव के पाषर्द गुरबचन सिंह का कहना है कि यहां कुछ गरीब लोगों के छोटे-छोटे एक या दो मरले जगह में मकान बने हुए हैं। इन गरीबों ने अपनी जिंदगी की पूरी कमाई इन्हें बनाने में लगाई हुई है। इन पर यह अत्याचार हो रहा है।
tgl_Latn sot_Latn hin_Deva hin_Deva hin_Deva hin_Deva